เมื่อสองสามวันก่อนได้ถ่ายอุจจาระพอถ่ายเสร็จปรากฎว่ามีติ่งคล้ายลำไส้ออกมาจากรูทวาร สองวันแรกปวดแล้วก็เจ็บตรงติ่งพอวันที่สามเริ่มหายปวด เวลาถ่ายก็ไม่มีเลือดออกมาและก็ไม่เจ็บตรงติ่งด้วย อยากทราบว่ามันจะหดกลับไปเองได้มั้ย มันสามารถเล็กลงได้หรือป่าวและมันใช่ริดสีดวงมั้ย ต้องรักษายังไง ถึงขึ้นผ่าตัดหรือป่าว เป็นกังวลมากค่ะตอนนี้
สวัสดีค่ะ ริดสีดวงทวารคือโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาโดยปัจจัยที่ทำให้เกิดริดสีดวงทวารเช่น การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ดื่มน้ำน้อย จึงควรหลีกเลี่ยงปัจจัยดังกล่าวริดสีดวงชนิดที่เป็นไม่มาก จะค่อยๆหดกลับไปเองได้ สามารค่อยๆเล็กลงได้เช่นกัน ถ้าสาเหตุได้รับการแก้ไข หรือไม่มีการเบ่งถ่ายอุจจาระเพิ่ม ริดสีดวงชนิดที่ต้องผ่าตัดคือเป็นมาก ออกมาอยู่ข้างนอกตลอด ไม่ยุบเข้าไป หรือริดสีดวงชนิดที่ขาดเลือดการดูแลตัวเองเบื้องต้นคือ รับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระค่ะเพราะจะทำให้อุจจาระที่แข็งบาดบริเวณเยื่อบุทวารหนัก มีแผลมากขึ้นไปอีกแต่อย่างไรก็ตามแนะนำไปพบศัลยแพทย์ซักครั้งเพื่อประเมินความรุนแรงก่อน ถ้าแพทย์บอกว่ายังไม่จำเป็นต้องผ่าตัด ก็สามารถปรับพฤติกรรมและติดตามอาการไปได้ แต่ถ้าเลือดออกมากจนซีด อ่อนเพลีย ควรรีบไปพบแพทย์ทันที